අවිස්සාවේල්ල - මාදොල ප්‍රදේශයේ අබිලි ද්‍රව්‍ය ගබඩාවක ඊයේ (02) සිදුවූ පිපිරීමකින් පුද්ගලයෙකු ජීවිතක්ෂයට පත් වුණා.මෙම අනතුරෙන් තවත් තිදෙනෙකු තුවාල ලබා ප්‍රතිකාර සඳහා රෝහල්ගත කර තිබෙනවා.මෙලෙස මියගොස් ඇත්තේ අවිස්සාවේල්ල, පුවක්පිටිය ප්‍රදේශයේ පදිංචි අයෙක් බවයි පොලිසියට සඳහන් කළේ.අදාල පුද්ගලයා යම් අබිලි ද්‍රව්‍යක් ගෑස් ලාම්පුවක් ආධාරයෙන් කැපීමට උත්සහ කිරීමේදී මෙම පිපිරීම සිදුව ඇති බවයි පොලිස් මාධ්‍ය ප්‍රකාශකවරයා සඳහන් කළේ.රජයේ රස පරීක්ෂකවරයා විසින් අද (03) දිනයේ අදාල ස්ථානය පරික්ෂා කිරීමට නියමිත අතර මෙම සිද්ධිය සම්බන්ධයෙන් අවිස්සාවේල්ල පොලිසිය පරීක්ෂණ සිදුකරනවා.